|  |  |  |
| --- | --- | --- |
|  |  | Δελτίο Τύπου |
|  |  |  |
| **Τμήμα Επικοινωνίας &****Δημοσίων Σχέσεων****Αθήνα, 13.01.2025** |  |  |
|  |  |  |

**24-25 Ιανουαρίου στην Αθήνα οι πρώτες «Ημέρες Καριέρας» της ΔΥΠΑ για το 2025 με 150 επιχειρήσεις και πάνω από 3.000 θέσεις εργασίας**

Η ΔΥΠΑ διοργανώνει στην Αθήνα την πρώτη μεγάλη εκδήλωση του 2025 για την απασχόληση την Παρασκευή 24 και το Σάββατο 25 Ιανουαρίου.

Πρόκειται για την 37η εκδήλωση «Ημέρες Καριέρας», η οποία θα πραγματοποιηθεί στο Εκθεσιακό Κέντρο Περιστερίου από τις 10:00 έως τις 18:00.

Οι επιχειρήσεις που έχουν δηλώσει συμμετοχή μέχρι σήμερα φτάνουν τις 150 με πάνω από 3.000 θέσεις εργασίας, προσφέροντας ευκαιρίες απασχόλησης σε ειδικότητες υψηλής, μεσαίας και χαμηλής εξειδίκευσης, και για όλα τα επίπεδα εκπαίδευσης, σε πολλούς διαφορετικούς κλάδους της οικονομίας.

Η είσοδος στην εκδήλωση είναι δωρεάν και η δήλωση συμμετοχής βρίσκεται στη διεύθυνση:

<https://www.eventora.com/el/Events/imera-karieras-dypa-Athina-Ian2025>

Όσοι αναζητούν εργασία θα έχουν τη δυνατότητα να:

* Συνομιλήσουν απευθείας, χωρίς προκαθορισμένο ραντεβού, με στελέχη επιχειρήσεων που αναζητούν προσωπικό,
* Ενημερωθούν για τις ειδικότητες που έχουν τη μεγαλύτερη ζήτηση από τις επιχειρήσεις,
* Διερευνήσουν ευκαιρίες επαγγελματικής εξέλιξης σε διαφορετικούς τομείς που τους ενδιαφέρουν,
* Συναντηθούν με εξειδικευμένους εργασιακούς συμβούλους και στελέχη της Μονάδας Εξυπηρέτησης Μεσαίων και Μεγάλων Επιχειρήσεων (ΜΕΜΜΕ) και να ενημερωθούν για τις δράσεις και υπηρεσίες της ΔΥΠΑ.

Οι επιχειρήσεις που αναζητούν προσωπικό θα μπορούν να:

* Συναντήσουν μεγάλο αριθμό υποψηφίων για την κάλυψη των κενών θέσεων εργασίας που διαθέτουν,
* Πραγματοποιήσουν συνεντεύξεις και να συγκεντρώσουν βιογραφικά από τους υποψηφίους, και να
* Αναδείξουν σε πολύ σημαντικό αριθμό ενδιαφερόμενων τις δυνατότητες επαγγελματικής εξέλιξης που παρέχει η κάθε εταιρεία.

Για πληροφορίες σχετικά με τις δράσεις της ΔΥΠΑ: [www.dypa.gov.gr](http://www.dypa.gov.gr)

Για πληροφορίες σχετικά με τη ΜΕΜΜΕ: <https://www.dypa.gov.gr/memme>